गाजियाबाद। यात्रियों की सुरक्षा को ध्यान में रखते हुए सोमवार को दिल्ली मंडल के सेफ्टी आफिसरों ने अलीगढ़-गाजियाबाद के बीच बिछाई गई तीसरी रेल लाइन का निरीक्षण किया। अधिकारियों की चार सदस्यीय टीम ने तीसरी रेल लाइन की बारीकी से जांच की और करीब एक घंटा ट्रैक पर गुजारा। इस दौरान टीम ने स्थानीय रेल अधिकारियों को परिचालन से जुड़ी जानकारियां भी दीं। हालांकि जांच में किसी स्तर पर कमी नहीं मिली। यह टीम अब जांच की विस्तृत रिपोर्ट जल्द मंडल अधिकारी को सौंपेगी। दिल्ली से जांच के लिए पहुंचे वरिष्ठ अधिकारियों ने थर्ड ट्रैक पर ट्रेनों का संचालन नियमित करने का आदेश दिया है। ताकि यदि कोई गड़बड़ी हो तो उसे तत्काल प्रभाव से दूर किया जा सके।